description: Препечатваме анализа от Портал "Култура".

title: Избори 2016: Кой къде стои

maintext:
Фотограф: Юлия Лазарова
Препечатваме анализа от Портал "Култура" И без ГЕРБ да е отрязал лентата на своята кандидатура, ситуацията вече е пределно ясна. Нестандартното изчакване с оповестяването на номинацията се оказа резултат на слабост, а не тактическа хитрост – просто най-голямата партия не успя да излъчи безспорен кандидат. Г-жа Цачева стои достатъчно генералски (по модата на деня) и ще мобилизира твърдия електорат на ГЕРБ, но нищо повече. Димитър Николов бе потенциално силна кандидатура, но се нуждаеше от време за национална кампания. Томислав Дончев е от трезвомислещото крило в ГЕРБ (и това не е малко достойнство), но и той не е градил политическата си кариера с оглед на президентската институция. Дори Йорданка Фандъкова да се окаже скритото оръжие, пак усещането за непохватно и неохотно запълване на кадрова дупка ще остане.Затова първият въпрос, който тази кампания повдига, е защо ГЕРБ просто не подкрепи естествения си кандидат – Росен Плевнелиев. Без да има по-силна алтернатива, Борисов се лиши от възможността да обедини десните избиратели, като предпочете да лови риба в мътна вода и да се надява на заблуден ляв вот или на споразумение с ДПС. Това е негов стратегически избор, който едва ли е изненадващ, но към момента изглежда все по-малко логичен или печеливш.Изборите ще доведат до сериозно разпръсване на вота на първия тур – както в ляво, така и в дясно. ГЕРБ сигурно ще излязат с едни гърди напред поради законите на човешката (конформистка) природа и на партийната гравитация. Но няма да са толкова напред, че да са сигурни в крайния успех. И Трайчо Трайков, а и патриотите получават реален шанс да се борят за периферията на Борисовата (или по-скоро Цветановата) партия, която няма да се ентусиазира прекомерно от нито един от четиримата си вероятни кандидати.В ляво битката е още по-отворена, като там реално няма ясен фаворит. Вече разбрахме, че генерал Радев е генерал. Това сигурно е решаващо за избирателите с генералски фетиш, но те едва ли са толкова много. Калфин и Дончева са рейтингови политици, които на униформено-казармен фон бляскат с индивидуалност.Така че нищо чудно след първия тур политическата ни система да заприлича на Снежанка и седемте джуджета, колкото и трудно е да си представим г-жа Цачева в ролята на точно тази приказна героиня.Кой къде стоиВъпреки разпръскването на подкрепа и идеологическия безпорядък, столчетата и пейките на Снежанка и джуджетата са подредени по собствена, строга логика. Разделителните линии са следните:Бъдеще v. миналоНай-тъжното в задаващата се надпревара е, че само един и половина кандидати са сложили столчетата си на страната на бъдещето. Това са Трайчо Трайков (с всички крака) и Татяна Дончева – с повечето. Трайков вече си е избрал добър лозунг за кампанията, но и заслужава още един – "България има бъдеще!". Колкото и да е парадоксално, другите основни кандидати ще ни убеждават, че "България има минало" и че всъщност то е нейното бъдеще. С други думи, реабилитацията на миналото е основата на програмите на повечето от кандидатите освен двамата споменати, които единствени вярват, че с реформи, борба с корупцията и модернизация България ще стане нормална европейска държава. Тоест добре уредена и (прилично) богата.Останалите или се прехласват по загубените прелести на соца и в носталгията по него търсят мобилизационен ресурс, или пък искат да ни върнат във времената на средновековния ни блясък, но не в реалния, а по описания, реконструкции и възстановки на Божидар Димитров&co и списание "Дъга" от 80-те години.Големият въпрос е кое столче ще си избере Снежанка и дали тя няма да падне между бъдещето и миналото в опит за "балансиране".Европа v. РусияТази разделителна линия за мнозина е най-важната, макар че нещата тук са по-сложни и по-малко екзистенциални, отколкото изглеждат. Ако спрете погледа си върху кандидатите за миг, сигурно ще останете с впечатлението, че само Трайчо Трайков си стои еднозначно в европейския лагер. Но ако премигнете, ще видите че всички останали са примъкнали столчетата си там. Потъркайте очи в невяра и отново ще видите само Трайков. Потъркайте ги пак – всички са около него.Как става този фокус?Левицата и ГЕРБ произвеждат този квантов ефект на онтологическа неопределеност. Левите традиционно капитализират на изборите своето "русофилство". Но какво означава това в конкретни политически термини? Те много добре знаят, че цената на България за Русия – както и тяхната собствена цена от руска гледна точка – е голяма основно, доколкото България е член на НАТО и ЕС. Така Москва може да демонстрира влияние не само в София, но и в основен геополитически опонент – ЕС. Ако България излезе от двете организации, стойността й за Москва ще се изравни с тази на Абхазия, Македония или Чувашката автономна република. И разбира се, в подобен контекст няма да е необходим генерал Радев, а генерал Каулбарс. Нито пък би имало нужда от Георги Първанов, а по-скоро от Георги Димитров. А разликите между двамата все пак са големи и не могат да бъдат компенсирани с инцидентни участия на конгреси на "Единна Русия".Разбирайки много добре това, левицата мести с огромна скорост столчетата си през граничната бразда Европа-Русия, така че никой да не може да ги обвини в еднозначно заета позиция. Така и русофилите са доволни, и самите политици са спокойни, че голяма беля няма да направят и винаги ще могат да се върнат в европейските предели, ако се наложи. В този смисъл българската левица е проевропейска като екзистенциален интерес (тоест не иска да бъде заменена от Каулбарс или Георги Димитров), но по чувства и въображение хвърчи със столчето си из "широка страна, моя родная".Бойко Борисов разбира добре подобни тънки игри и очевидно е решил да се възползва от тях. За целта неговата оферта към президента Путин е следната: "Не си губете, Владимир Владимирович, времето с нашата левица, защото тях никой в Брюксел не ги взема насериозно (доказано от времето на Орешарски). Аз имам влияние и можем да се разберем. Хем плащанията ни по проектите от шлема ще си вървят (а Белене може и по-напред да се развие), хем ГЕРБ ще си изиграе русофилския коз на изборите, че нещата са се позатегнали електорално." Ясно е, че с тази политика и столчето на Снежанка ще е на колелца и ще се носи с голяма скорост между Брюксел и Москва, макар и завързано за Брюксел.Има едно столче, което е здраво забито на граничната бразда, обаче – патриотическото трикрако такова. Краката на Каракачанов и Симеонов са от европейската страна, заедно с две трети от седалището, но Воленовите части са от руската.Клинтън v. ТръмпНормално е изборите в най-голямата икономика в световен мащаб да влияят и на нашите политически деления. Коалицията от столчета и табуретки в лагера "Тръмп" у нас е повече от любопитна обаче. Гореспоменатата трикрака патриотична формация вижда в Тръмп отрицание на омразния й либерализъм и връщане към Realpolitik, мисленето от XIX и началото на ХХ век. По някаква причина това се смята за много патриотично, макар че точно в тези времена България е брояла основно национални катастрофи. Но принципът тук явно е този на футболната агитка – "и да паднем, и да бием, пак ще се".И соцносталгиците виждат в Тръмп грозния край на омразната им либерална демокрация и тайно се надяват на реванш. "Казвахме ли ви, че тази работа няма да свърши добре. Ние се провалихме исторически, но и тези ще свършат така, ще видите."Русофилите се радват, че Тръмп хвали Путин. Но по-важното е, че всичко, което е зле за ЕС и НАТО, е добре за тях. А Тръмп определено е зле и за двете.За почитателите на крайното дясно Тръмп е лъч на надежда в бастиона на либералната коректност. Не трябва да си чак фашист, за да се зарадваш на някои от по-пиперливите изпускания на човека с рижия перчем по отношение на малцинствата и жените, да кажем.За дълбинните апокалиптици от Победоносцев тип Тръмп е една от последните тръби преди окончателния и безвъзвратен залез на Запада. Как този залез ще доведе до възраждане на православието не е много ясно, обаче, освен по-логиката, че в пълната тъмнина и вощеницата е нещо.Накрая и за професор Мишо Константинов Тръмп е по-приемлив, макар без да я ясно защо. Най-вероятно Снежанка ще си сложи столчето точно в това кюше.Турция v. РусияТова ще са първите избори, на които ще се тества новоразвитото русофилство на българските турци. Доган и Пеевски плашат Борисов, че ще разположат миндерлъка си в проруския лагер. Това изглежда логично и по лични причини – в крайна сметка злите езици говорят, че в Турция двамата (а и други от ДПС) изобщо не ги допускат и даже ги издирват международно. Дали заплахата на Доган ще се материализира или едно примъкване на миндера в по-неутрална територия ще бъде изтъргувано от ГЕРБ, ще видим на втория тур.В тази ситуация на протурска територия (но не в посолството) е разположена само алтернативната отоманка на Лютви Местан.Антикорупция v. антитероризъмСъдържателно най-важното деление на изборите ще е между тези, които виждат несвършената ни домашна работа със съдебната система и борбата с корупцията като най-сериозен проблем и тези, които ще се фокусират върху световния тероризъм, войната в Сирия, бежанците и бурките като най-голяма заплаха. Само столчетата на Трайков и Дончева са в първата група, което прави атмосферата във втората направо спарена. Това няма да попречи на Снежанка да седне там обаче, защото присъствието й в антикорупционната група би било леко нелепо след провалите в търсенето на отговорност за КТБ и реакторите за Белене.***Актьорите са ясни, столчетата и останалата част от декора са вече разположени, приказката е с познати мотиви: нека шоуто започне сега!


title: И съдът отказа на Витков да участва в президентските избори

maintext:
Фотограф: Цветелина Белутова
Върховният административен съд (ВАС) отхвърли жалбата на Инициативния комитет, който издигна Светослав Витков ("Глас народен") и Иван Велков ("Зелените") за кандидати за президент и вицепрезидент срещу решение на ЦИК за отстраняването им от президентската надпревара. Това заявиха за "Дневник" от пресцентъра на съда. С решение от 5 октомври ЦИК отказа регистрация на двойката, тъй като проверката на подписките им от ГРАО показала, че не са събрали необходимите 2 500 подписа. Техните документи бяха подадени в последния възможен момент и нямаше време за предоставяне на допълнителни подписи.След решението на ЦИК те коментираха, че са имали малко време, събирали са два пъти подписи – първо за коалиция, която не се реализирала, защото не стигнало времето. Причината - че един от съпредседателите на "Зелените" е отказал да се подпише споразумението за коалиция и затова се наложило да се събират подписи повторно, този път от името на инициативен комитет.На съдебното заседание вчера адвокатът на представляващия Инициативния комитет Светла Аспарухова заяви, че решението на ЦИК, с което се отказа регистрация на Витков, следва да се отмени, защото не било мотивирано. В него бил посочен само един мотив, че предоставените списъци с подписи, подкрепящи кандидатурата на двамата, не отговарят на изискванията на Избирателния кодекс, а именно - не съдържат необходимите 2 500 валидни подписи.ЦИК се позовавал само на протокол на ГРАО, без да направи необходимата проверка на подписите. А протоколът бил непълен и некоректен, представлявал само цифри. Според защитата, ЦИК е трябвало да направи по-рано проверката, за да имат възможност да представят още валидни подписи.Адвокатите на ЦИК заявиха от своя страна, че преписката с подписите в подкрепа на Витков и Велков е постъпила една минута преди крайния срок и комисията не е могла да даде срок за отстраняване на невалидните подписи и замяната им с валидни. Защитата се позова и на практика на ВАС, според която срокът за предаване на срокове е преклузивен - т.е. краен срок за упражняване на дадено право, което не може да се упражни след него. По тази причина, ако ЦИК е дал възможност на Инициативния комитет да предостави допълнително подписи, това е щяло да постави Витков и Велков в привилегировано положение.Проверката на ЦИК установила 311 подписа с некоректни ЕГН, при 108 случая е имало разминаване между ЕГН и имената на подписалия се, над 200 са подписите на хората, които са участвали и в други подписки. Един е бил поставен под запрещение, 1 изтърпявал наказание "лишаване от свобода", 5 били починалите и 4, които не са български граждани. Това стана известно на съдебното заседание вчера.

fasttext_language: bg


description: Ръководството на шампионата и германският отбор подписаха споразумение, с което "Мерцедес" получава възможността да участва в петия сезон.

title: "Мерцедес" се заяви и за Формула Е

maintext: "Следим развитието на Формула Е с огромен интерес. Понастоящем разглеждаме всички възможни опции в моторните спортове и сме много доволни, че си осигурихме договор, който ни дава възможност да участваме в този шампионат", заяви шефът на "Мерцедес-Бенц Гран при" Тото Волф. Електрификацията ще играе важна роля в бъдещето на автомобилната индустрия . А състезанията винаги са били платформа за развойна дейност в тази област. Това ще направи Формула Е много важен шампионат в бъдеще", добави той.Договорът на "Мерцедес" с Формула 1 е до края на 2020 г.Други производители също се насочиха към електрическия шампионат. "Ягуар" ще дебютира през сезон 2016/2017, а миналата седмица БМВ потвърди партньорството си с "Андрети" за евентуално влизане през 2018/2019."Ауди" вече разшири партньорството си отбора АБТ и ще го включи в своята моторспорт програма за 2017/2018.Последния сезон шампион стана "Рено" с отбора си "Е.дамс", а "Ситроен" участва с бранда DS и в партньорство с "Върджин рейсинг".Останалите отбори включват индийския производител "Махиндра", "Фарадей Фючър", подкрепян от "Драгон рейсинг", специалистът в електрическите автомобили "Вентури" и "НекстЕВ", притежаван от китайския стартъп EV.Клиентът на "Рено" "Техита" е единственият, който няма пряка производствена връзка с производител на автомобили. Отборът е китайски.


description: Нейде из с. Бистрица

title: Из хрониките на туриста

maintext:
Надписът гласи "Обичай шопите, те са жестоки, но справедливи". И разбира се, подкана да бъдем добри граждани и да пазим чисто. :) Фотограф: БМЗ
А тези щъркели завинаги ще останат в подножието на Витоша и никога няма да отлетят на юг.
Фотограф: БМЗ


title: Лъгането на дребно подтиква мозъка към все по-големи измами, показва експеримент

maintext: Дали ще е укриване на данъци, изневяра, взимане на допинг, фалшифициране на данни за лична изгода - при повечето измамници лъжите започват от нещо дребно и постепенно, но неусетно добиват застрашителни размери. Изразът, че лъжата води след себе си още лъжи се оказва съвсем вярна и вече емпирично доказана от учени от University College London (UCL). Причината според тях е адаптация и притъпяване на чувството за справедливост в мозъка. Проучването им е публикувано в британския журнал за невронаука тази седмица и цитирано в "Гардиън".Британците провели експеримент сред 80 доброволци, като ги разделили по двойки и задали условието на задачата така, че да стимулират единия да излъже другия. Единият трябвало да прецени колко монети има в буркан и да каже на другия, а той да сметне стойността, но без да имат личен контакт.На някои от тези, които подавали информацията, обаче учените казали, че ще спечелят разликата, в случай, че втория надмине реалната сума в буркана. Всички, на които било пошушнато това, се възползвали и преувеличили за количеството, което виждат пред себе си.По време на опита учените следили мозъчната дейност на хората, които били подтикнати да излъжат с ядреномагнитен резонанс. Повечето от тях първаночално надхвърлили стойността с малка сума - около един паунд. При всички тях първата малка лъжа била съпроводена с активиране на амигдалата в мозъка - центъра на емоциите, демонстрирайки вълнение и притеснение.С напредването на експеримента обаче сумите ставали все по-големи, достигайки около 8 паунда над реалната стойност. В същото време дейността на мозъка им показвала, че хората се чувстват все по-комфортно и започват да стават дори безразлични към всяка следваща лъжа, макар че лъжите растяли.Привикването на мозъка към чести явления не е ново откритие. На същия приницип например съзнанието може да започне да игнорира аромат, звук или друг дразнител, който е част от ежедневието на човек. Но доказателството, че вироятно същото се случва и с лъжите на дребно, означава, че те съвсем не са толкова безобидни, колкото хората обичат да си повтарят, а всъщност имат силата да превърнат големите измами и неправди в нещо приемливо."Можем да гледам на малката лъжа почти като на парфюм, с чийто аромат се привиква след време", коментира профeсорът по невронаука Тали Шарот от UCL. "Първият път, когато например укриеш данък, ще е вероятно за малка сума и ще се чувстваш зле от това, но ако ти се размине и дори като резултат си "възнаграден" с пари, следващата година ще си по-смел и вече няма да се чувстваш толкова зле. А това може да провокира и още повече растящи лъжи в други сфери на живота", коментира Шарот.


title: Съдийската колегия не посмя да пита Цацаров за разследването "Яневагейт"

maintext:
Фотограф: Георги Кожухаров
Съдийската колегия на Висшия съдебен съвет (ВСС) не прие предложението на колегата си Калин Калпакчиев главният прокурор Сотир Цацаров да бъде питан какво се случва с разследването за разговорите между бившия председател на Софийския градски съд Владимира Янева, нейната колежка Румяна Ченалова и Момчил Мондешки.Калпакчиев направи предложение в хода на обсъждана справка за наказателни производства срещу магистрати, представена на заседанието на колегията. Срещу идеята да бъде питан Цацаров възрази членът на колегията Галя Георгиева, според която прокурорската работа трябва да се проверява от прокурорската колегия.Разследването за записите по "Яневагейт" беше спряно през лятото. В началото на миналата седмица сайтът "Биволъ" отново публикува епизоди от разговорите. Досега реакцията на ВСС за записите, които се появиха преди близо година, на два пъти беше отказ от проверка.


description: Работна група с участието на представители на Министерството на енергетиката и Браншовия съвет за тристранно сътрудничество ще обсъди стратегия за бъдещото развитие на въгледобива в България. Днес във ведомството се състоя среща по повод икономическата ситуация в "Мини Бобов дол", съобщи пресцентърът му.

title: Работна група ще подготви стратегия за въгледобива

maintext:
Министерството на енергетиката и Браншовия съвет за тристранно сътрудничество ще обсъди стратегия за бъдещото развитие на въгледобива в България. Днес във ведомството се състоя среща по повод икономическата ситуация в "Мини Бобов дол", съобщи пресцентърът му.
По време на срещата зам.-министърът на енергетиката Жечо Станков е поставил въпроса за максимално бързото възстановяване на работния процес в мини Бобов дол, в един от рудниците на които миналата седмица работници стачкуваха под земята заради неизплатени заплати и ваучери за храна.
По време на срещата е било дадено уверение за изплащането на концесионните плащания на "Въгледобив Бобов дол" ЕООД към държавата, които към настоящия момент са в размер на 560 000 лева, с включени лихви и главница. Поставен е бил и въпросът с редовното изплащане на месечните заплати в мината, се казва в съобщението.
В хода на дискусията синдикалните и работодателските организации са поискали да бъде премахната таксата пренос при износ на електроенергия, която се определя с решение на Комисията за енергийно и водно регулиране.
Кога и къде:
01-02 ноември, 2016 г.
Гранд Хотел Пловдив
capital.bg/doingbusiness Първа годишна конференцията Doing Business in Bulgaria: Успехът на Пловдив и кои са новите региони с потенциал
Целта на събитието е да покаже на компании от различни сектори - производство, монтаж, иновации, ИТ - възможностите, които България предлага като инвестиционна дестинация.
Запазете си място на capital.bg/doingbusiness
Работна група с участието на представители на


title: Часът на чудовището

maintext:
Статията не е част от редакционното съдържание на "Дневник".
Жанр: Драма, Фентъзи
САЩ, Испания / 2016 / 108 минути
Сценарист: Патрик Нес
Режисьор: Хуан Антонио Бейона
В ролите: Лиам Нийсън, Дженифър Лим, Джералдин Чаплин, Сигорни Уивър, Фелисити Джоунс, Тоби Кебел, Джеймс Мелвил, Бен Мур, Оливър Стийр, Доминик Бойл, Макс Габей
Оператор: Оскар Фаура
Продуцент: Белен Атиенса
Малко момче търси упование в едно Чудовище от дърво, за да се справи с последиците от смъртоносната болест на майка си.


title: "Дунав" не успя да спечели и срещу последния "Монтана"

maintext:
И двата отбора могат да съжаляват, че не стигнаха до победата
[LAP.bg]
Тимът на Веселин Великов записа четвърти пореден мач без победа
[LAP.bg]
Капитанът Христо Иванов изигра страхотен мач на вратата на "Монтана"
[LAP.bg]
[LAP.bg]
"Дунав" (Русе) записа четвърти пореден мач без победа след равенство 1:1 с последния "Монтана".Русенци, които допреди месец бяха начело в Първа лига, наваксаха гол пасив и имаха отлични възможности да стигнат до обрат, но ги пропиляха.В първия мач след завръщането на Атанас Джамбазки начело на отбора, "Монтана" също беше близо до трите точки, но Петър Атанасов удари греда при резултат 1:0. След това гостите останаха с десет души и бяха сериозно притиснати в последните десетина минути, но успяха да удържат равенството.Проливен дъжд измъчваше двата отбора от началото до края на мача. "Монтана" се приспособи по-бързо към условията и откри резултата още в осмата минута. Маркиньос центрира от свободен удар, а Иван Михов надскочи противниковите играчи и с глава не остави шансове на вратаря Луков.В 19-ата минута Петър Патев можеше да изравни при идентична ситуация, но Христо Иванов направи първото от многото си спасявания в този двубой.Това обаче беше едно от малкото положения, които създадоха домакините в доста неубедителното за тях първо полувреме. "Монтана" дори можеше да удвои аванса си, но Луков спаси удар на Георги Коруджиев, а в последвалото меле едва не се стигна до автогол.С началото на втората част "Дунав" вдигна оборотите. В 51-ата минута Антон Огнянов центрира от пряк свободен удар, никой не засече топката, но тя се насочи директно към вратата. Христо Иванов обаче успя да я изби в горната греда.Пет минути по-късно защитникът на "Монтана" Раиф Мурадов беше изгонен, след като в рамките на 30 секунди си изкара два жълти картона за две нарушения срещу Юлиян Ненов.В 63-ата минута Антон Огнянов беше изведен сам срещу вратаря Иванов, но стреля неточно. Малко след това се стигна до нова добра реакция на стража на гостите след изстрел на Николай Будинов.Иванов продължи със спасяванията и още два пъти отказа Огнянов. В 73-ата минута вратарят на "Монтана" изби с една ръка удар с глава на Искандар Джалилов. Михаил Милчев получи шанс за добавка, но вместо в опразнената врата, стреля в гредата.Две минути по-късно "Монтана" стигна до златен шанс да си осигури трите точки. Фернандо да Силва пробив в полето на "Дунав" и подаде към Петър Атанасов, но неговият удар кацна върху напречната греда.В 81-ата минута Васил Шопов сложи край на пропуските на "Дунав" и изравни. Бранимир Костадинов центрира отдясно към далечната греда, а влезлият като резерва Шопов беше изпуснат и с лек удар покрай вратаря отбеляза за 1:1.В 88-ата минута Будинов направи сериозен пропуск след подаване на Ненов, а две по-късно Костадинов проби отляво и стреля, но след намеса на Христо Иванов топката се отби в страничната греда.Атаката продължи и Джалилов стреля от границата на наказателното поле, но Иванов отново спаси. Будинов направи добавка и прати топката във вратата, но попадението правилно беше отменено заради засада.След това равенство "Дунав" остава на трето място с 18 точки, колкото има и четвъртият ЦСКА. На точка зад тях са "Ботев" и "Черно море". "Левски" е лидер с 24, следван от "Лудогорец" с 22. "Монтана" е на последно място с пет точки, какъвто е активът и на предпоследния "Локомотив" (Горна Оряховица).


title: И апелативният съд остави в ареста собствениците на "Дупнишка популярна каса"

maintext:
Фотограф: Цветелина Белутова
Пловдивският апелативен съд потвърди решението на Окръжния съд и остави в ареста собственика на "Дупнишка популярна каса" Георги Близнаков и съпругата му Ивона Близнакова, съобщи радио "Фокус" - Пловдив. Според магистратите двамата могат да извършат друго престъпление и да попречат на разследването, което е в начална фаза.В аргументите си съдът се позова и на големия брой пострадали от дейността на "Дупнишка популярна каса", както и на силния обществен интерес. Заседанието се гледа при закрити врати след изричното нареждане на съдията за изтегляне на медиите.Определението на съда е окончателно и не подлежи на обжалване.Георги и Ивона Близнакови са привлечени като обвиняеми за лихварство, а Близнаков и за укриване на данъци. Според обвинението в съучастие помежду си двамата са извършвали банкови и други финансови сделки, като по този начин са извършили публично привличане на влогове срещу лихва.До момента жалбите на ощетени от "Дупнишка популярна каса" са 230, като общата сума е 4.5 млн. лева. Днес пред журналисти адвокатът на Близнакови Марин Марковски за пореден път обяви, че клиентите му не са извършили измама."Хората са ощетени заради погрешни финансови действия", допълва той.


description: Бившият капитан на "Манчестър юнайтед" намекна, че може изобщо повече да не се занимава с треньорство.

title: Гари Невил се отказа от треньорството поне до 2022 г.

maintext:
Бившият защитник намекна, че може изобщо повече да не бъде треньор
през лятото.
Бившият капитан на "Манчестър юнайтед" Гари Невил намекна, че може повече да не се занимава с треньорство. 41-годишният англичанин не обяви дали окончателно се отказва от професията, но няма намерение да води отбор поне до 2022 г.Дългогодишният десен бек на "червените дяволи" имаше тежка година като треньор. През март той беше уволнен от "Валенсия" след 10 победи и 11 загуби в 28 мача. Това беше първата му работа като старши треньор и продължи по-малко от четири месеца.През лятото приключи и ангажиментът му като асистент на Рой Ходжсън в националния отбор на Англия. Двамата напуснаха тима след кошмарното представяне на Евро 2016. Невил беше помощник в щаба на "трите лъва" от 2012 г.Сега той е решил да се посвети на работата си като анализатор на "Скай спортс" и на няколко бизнес проекта. Един от тях е аматьорският клуб "Салфорд сити", където притежава 10% от акции. По 10% имат и бившите му съотборници Фил Невил, Ники Бът, Пол Скоулс и Раян Гигс, а останалите 50% са на собственика на "Валенсия" Питър Лим."Бях отложил две-три неща, докато бях във "Валенсия" и след това с националния отборСлед Евро 2016 си казах, че сега им е дошло времето, и ги задвижих. В момента съм твърде ангажиран с тях", каза Невил пред "Дейли мейл"."Не искам да казвам, че никога няма да се върнa към треньорството, но мисля, че е малко вероятно да ме видите пак в тази роля, в следващите пет години със сигурност. Поне дотогава не се виждам в никаква треньорска роля", допълни той.Бившият защитник сподели, че може би след пет години ще се събуди и ще си каже, че отново иска да води отбор. "Но, честно казано, в момента не си го представям изобщо. Много по-развълнуван съм от нещата, които правя в "Салфорд", отколкото от треньорството", завърши Невил.


description: Избрани книги за бавно четене.

title: Одисей (откъс)


description: След развоя на събитията с избора на генерален секретар на ООН Кристалина Георгиева даде знак в профила си в "Туитър", че се връща на позицията си в Европейската комисия (ЕК) като зам.-председател и комисар по бюджет и финанси.

title: Кристалина Георгиева подсказа, че остава еврокомисар

maintext:
Thanks! Will continue pursuing gender policy in management and elsewhere here at @EU_Commission /EU :) https://t.co/XMC50cCsnX
— Kristalina Georgieva (@KGeorgievaEU) October 6, 2016
След развоя на събитията с избора на генерален секретар на ООН, Кристалина Георгиева даде знак, че се връща на позицията си в Европейската комисия (ЕК) като зам.-председател и комисар по бюджет и финанси.В официалния профил на Георгиева в "Туитър" е сменено представянето на еврокомисаря ни и нейната снимка. В рамките на кампанията й за генерален секретар на ООН тя бе сменила описанието ("кандидат за генерален секретар, европейски комисар по бюджет и човешки ресурси, в момента в отпуск) и фотосите си с по-подходящи за Обединените нации. Сега на практика е възстановен европейският институционален характер на профила й.От нейни коментари в "Туитър" се разбира, че тя запазва поста си в ЕК. На мнение на международен журналист, че за съжаление ООН няма да се управлява от жена и на пожелание за успех в Брюксел, Георгиева отгваря: "Благодаря! Ще продължа да се боря за мястото на жените в управлението тук, в Европейската комисия". На друг подобен коментар, тя е отвърнала: "Хубаво е да се върна обратно".Кристалина Георгиева бе издигната като кандидат на България за ООН на 28 септември , в духа на направено по-рано изяление на премиера Бойко Борисов. След пореден неофициален вот в Съвета за сигурност (СС), той бе дал своебразен ултиматум към досегашната кандидатура на страната – директора на ЮНЕСКО Ирина Бокова – да се класира сред първите две места на гласуването в СС на 26 септември. След като това не се случи, правителството прехвърли подкрепата си към еврокомисаря Кристалина Георгиева. Тя излезе в неплатен отпуск , докато трае кампанията й.Макар тя да продължи само 5 дни, Георгиева получи подкрепата на много страни от Източна Европа (регионът, за когото се говореше, че трябва да излъчи следващия генерален секретар) и на колегите си от ЕС. В понеделник тя представи визията си за ООН пред Общото събрание.Надеждите за доброто й представяне бяха подсилени, след като постоянният представител на Русия - една от страните с право на вето в СС – заяви, че страната му иска следващият лидер на ООН да е от Източна Европа и да е жена. Само трима кандидати отговаряха на това условие – Георгиева, Бокова и бившият външен министър и служебен премиер на Молдова Наталия Герман.Резултатите от вчерашното гласуване обаче показаха, че такава подкрепа очевидно не е била дадена и португалецът Антониу Гутериш, който водеше във всички предишни кръгове, бе посочен от Чуркин и от представителя на САЩ Саманта Пауър като фигурата, около която са се обединили страните от СС . Официално кандидатурата му трябва да бъде одобрена днес в 17 часа българско време и предложена за гласуване в Общото събрание.


title: Бъдете като пандата... или как Патрис Евра се бори с расизма (видео)

maintext:
🐼🐼🐼Be like my panda!!! I m black ,white,asian and chubby !! SAY NO TO RACISM !!! Who wants to be a panda ??? I love this game hahahahahahahahah ps after this video you can t be racist...❤😂❤🐼🐼#kickItOut#NoToRacism#blacklivesmatter A video posted by Patrice Evra (@patrice.evra) on Oct 27, 2016 at 8:51am PDT
"Бъдете като пандата. Аз съм черен, бял, от Азия и съм пухкав. Кажете "НЕ" на расизма".С този призив полузащитникът на "Ювентус" Патрис Евра се обърна към почитателите си в Instagram. Французинът публикува видео, в което е преоблечен като панда и отправя посланието към феновете си.


description: В събота изтича мярката им за неотклонение и прокуратурата ще преценява дали и за кого да поиска постоянен арест.

title: Четирима са обвинени за обира на 1.8 млн. лева от пощата в Хасково

maintext:
Снимката е архивна
Фотограф: Георги Кожухаров
Хасковската окръжна прокуратура повдигна обвинения на четирима мъже за обира на близо 2 млн. лева от Централната поща в Хасково през юни, съобщи пресцентърът на държавното обвинение.
Красен К. (38 г.), Антон Н. (41г.), Тихомир М. (39 г.) и Кадир М. (42 г.) са обвинени, че
в съучастие в нощта на 7-и срещу 8-и юни са отнели 1.8 млн. лева от владението на органите на управление на "Български пощи" ЕАД - клон Хасково, с намерение противозаконно да ги присвоят, като са употребили за това сила и заплашване. Обвинението е за грабеж в големи размери.
Четиримата са задържани за 72 часа с постановление на прокурор от Окръжната прокуратура - Хасково. Мярката изтича в събота следобед (29 октомври), като дотогава ще се прецени спрямо кои от обвиняемите да се внесе искане в Окръжния съд за постоянно "задържане под стража".
Обирът на пощата в Хасково бе извършен към 4.00 часа след полунощ на 8 юни, след като сигналната уредба на охраната е била заглушена, а пазачът - неутрализиран и завързан. След проникване в трезора от три от касите бяха откраднати общо 1.8 милиона лева, предназначени основно за изплащане на пенсии.
Говорителят на Апелативната прокуратура в Пловдив Боряна Димитрова коментира пред БТА, че о
бвиняемите са действали със сила и заплахи. Под ръководството на Хасковската окръжна прокуратура продължават множество други процесуални действия.


title: Doing Business 2017: В България стана по-трудно за бизнеса

maintext: България продължава да слиза в световната класация за оценка на бизнес средата Doing Business и в новия доклад тя е на 39-о място или с с две позиции по-ниско от миналотогодишното място.Според показателя на използвания индекс Унгария е след България на 41-о място. Тази година Румъния е на позиция 36, Чехия – на 27 и Полша – на 24.Данните са спрямо юни 2016г. и от тях се вижда, че по показателите "Получаване на разрешително за строеж", "Регистриране на собственост" и "Спазване на договори" страната е на същата позиция като през 2014г. Отчетливо по-трудно спрямо 2013г. е станало получаването на кредит и няма промяна спрямо 2013г. при плащане на данъци и уреждане на несъстоятелност.Няма промяна и в категориятаспрямо 2010г. Процедурата не е от най-сложните и скъпи в света, но въпреки това в Doing Business 2017 България е на 82-о място от 190 държави, докато в миналогодишния доклад е била на 78-о. Сега близко до нас е Чехия (81), докато Полша е доста по-зле на място 107. Унгария е на място 75, Словакия – на 68, Румъния на 62, а Гърция – на 56.По този показател Нова Зеландия е №1, но там фирма се регистрира и започва дейност след половин ден, а в България за това човек трябва да се занимава 23 дни.Отчетливо подобрение – скок с 6 позиции – има в категориятана бизнес обект. Но въпреки това България се изкачва само до 104-о място в света, включително защото за това се чака средно 130 дни.В района ни има далеч по-лоши постижения – в Унгария при същия брой процедури (6) проблемът се разрешава след цели 257 дни, което ѝ отрежда 120-о място. В Румъния макар да става за "само" 182 дни, се изискват 8 процедури и това запраща страната на 134-о място. Показателни са и разходите – в България за това отиват над 318% от средния доход на глава от населението, в Унгария е над три пъти по-евтино (93.9%), но в Румъния са стряскащите 561.1%.Спрямо 2016г. България слиза с една позиция за- до място 60. В съседна Гърция обаче това става несравнимо по-зле, според авторите на доклада от Световната банка, които са ѝ отделили 141-о място.В България е станало по-трудно и, защото страната слиза от 29 на 32 позиция. Там е и Чехия, Словакия е на 44-о място, Гърция – на 82-о, но Румъния е високо в класацията на 7-о място.Според Doing Business 2017 България е добър пример за– отрежда ѝ се 13-о място, но и тук има слизане с 3 позиции спрямо миналогодишния доклад. От споменаваните за сравнение държави от Източна и Югоизточна Европа никоя не е над позиция 42, а Унгария и Словакия са далеч назад на места 81 и 87.Точно обратното е, когато стане дума за– България се е изкачила в класацията от 85-о на 83-о място, но Румъния, например, е на 50-о, макар да се правят същите 14 плащания годишно. Причината се вижда в показателя "Време, което отнема плащането на данъци" - 453 часа в България и 161 часа в Румъния.В стандартния пример, приложен спрямо анализираните държави, в България регистрирането по ДДС е безплатно, но отнема 12 дни. Регистрирането на касов апарат струва до 200 лв и се чака до 7 дни.


description: Министърът на образованието Меглена Кунева е поискала от министерството на финансите за запорира временно сметката на висшето училище. "Искаме да дадем знак, че има държава, която стои на страната на закона", заяви тя.

title: Кунева иска съдействие от прокуратурата за казуса с Медицинския университет

maintext:
Фотограф: Анелия Николова
Около 85 млн. лв. има в момента в касата на университета, обяви по-рано днес бившият ректор на университета проф. Вихра Миланова.
случилото се миналата година в Стопанската академия в Свищов и обобщи, че е нужна оценка на модела на управление на висшите училища, заложен в Закона за висшето образование.
Министерството на образованието и науката (МОН) поиска съдействие от прокуратурата и министерството на вътрешните работи за казуса с Медицинския университет в София.Вече трети ден шестимата членове на назначената от МОН комисия за установяване законността на проведеното във вторник общо събрание не получават от организаторите му документите за него, обяви на извънредна пресконференция и министърът на образованието Меглена Кунева.Тя е поискала от министерството на финансите за запорира временно сметката на висшето училище. "Искаме да дадем знак, че има държава, която стои на страната на закона", заяви Кунева.Преди дни проф. Миланова беше сменена с бившият директор на "Майчин дом" проф. Виктор Златков на общо събрание с оспорвана легитимност. До този момент просветното министерство не е официално уведомено за избора на нов ректор, посочи Кунева. Тя добави, че медиите са дали притеснителна информация за начина на провеждане на събранието – на тъмно, с охрана, с гонене на членове на общото събрание и т.н. По думите й правилникът на Медицинския университет ясно посочва, че заседанията на общото събрание са публични, както и че протоколите от събранието и решенията му се публикуват на електронната страница на университета, като и двете разпоредби не са били изпълнени.Кунева посочи, че отказът на организаторите да съдействат на комисията на МОН при проверката, на практика представлява отказ от съдействие на държавен орган и това е криминализирано в Наказателния кодекс."В доклад до мен от вчера председателят на комисията от МОН ме информира, че многократните писма и опитите за контакт и получаване на съдействие от председателя на общото събрание – проф. Генчо Начев, са останали без резултат", посочи Кунева."Предвид случващото се ние нямаме увереност, че средствата биха се изразходвали законосъобразно – т.е. от легитимни органи за управление на висшето училище", каза още Кунева. Главният секретар на МОН Красимир Вълчев допълни, че в близките дни университетът няма важни плащания и мярката няма да повлияе на учебния процес. По думите му обаче тази мярка ще стимулира организаторите на общото събрание да окажат съдействие на проверяващите."Имам всички основания да твърдя, че на територията на Медицинския университет в момента властва беззаконието. Недопустимо е зад паравана на академичната автономия и академичното самоуправление да се погазва законът. Бих искала ясно да заявя, че академичната автономия не е произвол и аз няма да допусна никое висше училище така криворазбрано да я прилага", заяви Кунева.Тя припомни


title: От днес са в сила нови възнаграждения за адвокатите

maintext:
Фотограф: Надежда Чипева
Промяната в тарифата е гласувана на заседание на Висшия адвокатски съвет на 13 октомври. Последното поскъпване на адвокатските услуги бе през 2014 г.
между 100 000 и 1 000 000 лв. минималното възнаграждение ще е 3530 лв. плюс два процента за горницата над 100 000 лв. При интерес над 10 млн. лв. минималното възнаграждение ще е 111 530 лв. плюс 0.5% за горницата над 10 млн. лв.
Новите минимални хонорари на адвокатите са в сила от днес, след като измененията в в Наредба №1 на Висшия адвокатски съвет (ВАдС) бяха публикувани в Държавен вестник. Цената на адвокатската услуга се повишава като цяло, като изменението включва нови минимални тарифи за някои производства.Измененията включват още въвеждането на такса за заверяване на преписи от документи - 3 лв. за първа страница и по 2 лв. за всяка следваща. Възнагражденията за процесуално представителство се дължат за всяка инстанция, включително и при връщане на делото за ново разглеждане. А по граждански дела се определят за всеки иск поотделно.Заради повишеният брой дела, свързани с мигранти, адвокатите по тях ще получават най-малко 400 лв.Иначе от 20 лв. на 30 лв. се увеличава хонорарът за устен съвет и консултация, писмената консултация скача от 40 лв. на 60 лв., от 200 лв. на 300 лв. - изготвянето на молба за отказ или за възстановяване на българско гражданство.Таксата по производства за поставяне под запрещение няма да може да пада под 500 лв.Вече ще има различни тарифи в зависимост от сумата на подадените искове. Така за исковеЗа съставянето на нотариален акт, договор за замяна, дарение вече ще се плаща по 70 лв., досега беше 50 лв. От 250 лв. на 400 лв. се увеличава адвокатската тарифа за регистрация на кооперация, а от 350 лв. на 400 лв. за вписване на фондации и сдружения.Измененията предвиждат още минимален хонорар за делата пред европейските съдилища в Страсбург и Люксембург - 1200 лв. За изготвяне на жалба по Закона за обществените поръчки, писмен отговор, възражение по такава жалба без процесуално представителство пред Комисията за защита на конкуренцията или Върховния административен съд, възнаграждението е 3/4 от това по административни дела с определяем материален интерес, но не по-малко от 300 лв. За медиация по граждански и търговски дела адвокатската такса ще е 1/3 от тази, която би се дължала при исков процес.


description: Пожарът в партийния дом беляза най-първите стъпки на българската демокрация. От тогава до днес тя мирише на изгоряло и е обвита в задушлив пушек.

title: Пожарът - Dnevnik.bg

maintext:
[Портал]
Текстът е от портала "Култура" Наскоро участвах в телевизионно предаване, чиято темата беше пожарът в партийния дом през горещото лято на 1990 година. Четох и размишлявах много за 1990 година и затова искам да изложа мислите си по тази все още гореща тема. Защото тя продължава да е гореща двайсет и шест години след пожара, защото пожарът все още не е потушен, все още тлее, неговите искри все още подпалват други пожари, неговият дим все още ни остават без въздух. Нямам предвид само подпалването на тютюневите складове в Пловдив. Искрите на пожара през август 1990 година и задушливият му мирис все още се усещат във всичко уродливо, което се случва в нашето общество.Следствието се проведе формално, беше приключено "по давност", без да се разкрият подпалвачите. Оттогава насам този метод се превърна в обичайна практика. Обичайно е у нас виновниците за различни злодеяния да остават неразкрити и ненаказани. Остават неразкрити, дори когато са известни на всички. Точно както в случая с партийния дом.През онова лято по ларгото около партийния дом беше разположен "градът на истината". Там на мирен протест в стотици палатки се бяха събрали хиляди хора, които настояваха на лъжата да бъде сложен край и обществото да продължи напред с истината. Само истината може да ни направи свободни – имаше плакат, изписан с евангелската истина. На следващата сутрин след пожара "градът на истината" беше разгонен и разрушен от милиционерски части.Много дълбок символ. Ако днес обществото ни не е устроено по законите на истината, причината се корени там. Ако ние не живеем по законите на истината, причината трябва да търсим там.Двайсет и шест години изминаха от лятото на 90-а година, когато беше подпален бившият партиен дом. Тогава още не беше бивш. Сградата все още беше цитадела на партията, която съвсем до скоро се изписваше с главна буква и беше права дори когато съгреши.Спомням си шока, който изпитах, когато в късната вечер на 26 август гледах кадрите на горящата сграда. Имам чувството, че предаваха пожара на живо, едно от онези странни състояния, когато не си сигурен дали кадрите, които виждаш, са от реалността или от някой филм. Защото много по-реално човек би могъл да си представи, че е пламнал собственият му дом, отколкото, че е опожарен партийният дом. Тогава и партиен дом се изписваше с главна буква. Нямаше по-неподпалваема сграда от този "дом". Това беше сграда-бастион, символ на устойчивостта и могъществото на партията, която от там управляваше държавата. Този "дом" беше нещо повече от дом, беше цитадела на тоталитарния урод, който олицетворяваше.Днес по същия начин ми изглеждат нереални кадрите, в които самолетите се разбиват в кулите близнаци на 11 септември 2001 г. След този атентат влезе в употреба изразът, че "светът вече не е същият". Този атентат беляза започващия двайсет и първи век. По същия начин пожарът в партийния дом беляза най-първите стъпки на българската демокрация. От тогава до днес тя мирише на изгоряло и е обвита в задушлив пушек.През онази първа еуфорична година на внезапната свобода за нас най-важното беше да се премахнат член първи на Конституцията, петолъчката, червените знамена, сърпа и чука, а през това време подготвени партийни кадри усилно подготвяха новите капиталистически структури, в които да наливат ограбеното от държавата.Партийният дом беше подпален девет месеца след падането на комунизма.Този пожар е ключов за цялата история на прехода. Всичко минава под неговия знак. Биг брадър, чалгата на всички нива, пожарът в тютюневите складове в Пловдив, събарянето на кино "Сердика", продажбата на царските конюшни повсеместното беззаконие – всичко това нямаше да бъде възможно без пожара в партийния дом. Той зададе посоката на фамозния български преход. Каквото и да виждаме днес, то е в генералната линия, зададена от този пожар.. Основното внушение на пожара бе – демократите са подпалвачи, демокрацията е беззаконие и хаос. Истината, вярата, почтеността и моралът се объркаха в една субстанция с липсата на почтеност и морал, поругаване на истината, надсмиване над вяра. Настъпи тотално заслепление, обвито в смрадния пушек на пожара, настъпи срив на ценностната система.Преди атентатите на 11 септември най-големият атентат в световната история е взривяването на софийската катедрала "Света Неделя" през 1925 г. Но за българската история пожарът на партийния дом е по-фатален от атентата в "Света Неделя". Онзи атентат не успя да обърне историята, въпреки че целта му беше такава. А пожарът в партийния дом обърна историята на България.И ето днес в съзнанието на много хора демокрацията е зло, а тоталитаризмът е свиден спомен. За по-малко от едно поколение след поколението, което копнееше за демокрация, смисълът на тази дума днес е преобърнат. Точно както в антиутопията на Оруел – войната е мир, свободата е робство, невежеството е сила. И всички тези лъжи, които похлупиха живота ни, се фабрикуваха в "министерството на истината" – там, в подпалената цитадела. Под гъстия черен дим на пожара.Като пиша за този дим, в съзнанието ми се появява асоциация за един друг дим, също влязъл в световната история, но по съвсем различен начин. През декември 1971 г. в курортния швейцарски град Монтрьо, на брега на Женевското езеро, било запалено и изгоряло до основи казиното. От прозореца на отсрещния хотел музикантите от "Дийп Пърпъл" наблюдавали пожара и стелещия се над езерото дим. В утрото на един от следващите дни, в мига на събуждането си, Роджър Гловър произнесъл думите "Smoke on the Water". Пожарът се бил запечатал в съзнанието му. Така към написаната композиция бил добавен текстът. Така бил създаден един от големите хитове на нашето време. Той също увековечава един пожар. Но съвсем различен пожар.Колкото е величествен димът над водата от песента на "Пърпъл", толкова задушлив и непрогледен е димът, под чийто похлупак сме захлупени вече четвърт век и изпод който сякаш не виждаме изход.


title: Мишел Обама: Не мога да повярвам, че кандидат за президент се хвали със сексуален тормоз (видео)

maintext: "Не мога да повярвам, че кандидат за президент на САЩ се хвали, че тормози сексуално жени"."Това е зловещо, страшно и боли. Като онова чувство под лъжичката, когато си вървиш по улицата, гледаш си своята работа и някой изкрещява нещо вулгарно за тялото ти. Когато видиш онзи колега, който стои прекалено близо, зяпа те прекалено дълго и те кара да се чувстваш неудобно в собствената си кожа. Това усещане на ужас и насилие, което жените чувстват, когато някой ги е опипал, насилил и те са казали "Не", но той не ги е слушал."Това заяви първата дама на САЩ Мишел Обама в емоционална реч в Ню Хемпшър, част от президентската кампания на Хилъри Клинтън. Обама не спомена името на Доналд Тръмп нито веднъж, наричайки го просто "кандидатът". Тя започна коментара си с препратка към изтеклите миналата седмица записи , на които той се хвали, че щом види красиви жени, започва да ги целува и да ги опипва, а те му позволяват това, защото е "звезда". Скандалът разклати сериозно позициите на Тръмп дори сред републиканците и вероятно ще му коства победата на изборите."Давим се в това и правим каквото жените винаги са правили - опитваме се да се задържим над водата, просто да минем през това и да се преструваме, че не ни тормози. Може би защото мислим, че ако си признаем болката, ще изглеждаме слаби като жени. Може би се боим да бъдем толкова уязвими. Може би сме свикнали да преглъщаме чувствата си и да мълчим, защото сме виждали колко често хората ще повярват на него, а не на нас. Или може би не искаме да повярваме, че все още има хора, които имат толкова ниско мнение за нас като жени.""Това не е нормално. Това не е "просто политика". Това е позорно, нетърпимо и няма значение от коя партия сме, демократи, републиканци, независими, нито една жена не заслужава да бъде третирана по този начин. Знам, че сме в кампания, но тук не става въпрос за политика, а за основно човешко достойнство. За добро и зло. И това не може да продължава".Речта на Обама може би ще бъде една от най-важните в тази кампания, защото тя успя да сложи "човешко лице" на посланието си и да не се ограничи до партийната идеология, отбелязва в. "Вашингтон пост". Поставяйки изказването на Тръмп в контекста на редицата скандали, свързани със сексуално насилие в университетските кампуси в САЩ, тя на практика изрази обидата и ужаса на много американски жени от тормоза, пред който са изправени всеки ден.CNN нарече думите ѝ "нетипично пряка атака от първата дама". По време на речта си Обама заяви, че е променила планирания текст, защото "би било нечестно и неискрено просто да продължа напред, сякаш нищо не се е случило".


title: Цибулкова изненада Кербер и триумфира на финалите в Сингапур

maintext:
Цибулкова триумфира в дебютното си участие в турнира
Доминика Цибулкова победи в два сета световната №1 Анжелик Кербер във финала на заключителния турнир на Женската тенис асоциация (WTA).Осмата в света словачка се наложи с 6:3, 6:4 след 78 минути игра и триумфира в надпреварата при дебютното си участие в нея.Успехът й може да се счита за изненада, тъй като до момента германката бе записала четири победи от четири мача, включително и една над самата Цибулкова в груповата фаза.Този път обаче Цибулкова напълно превъзхождаше съперничката си на сервис и вкара 83% от първите си сервиси срещу 53% на Кербер. Словачката направи и двойно повече печеливши удари - 28 на 14, а непредизвиканите грешки в актива ѝ бяха 14 срещу 23 на световната №1.Срещата започна отлично за Цибулкова и тя поведе с 3:0 след пробив във втория гейм. Кербер отговори веднага и върна пробива за 2:3, но веднага след това загуби подаването си за втори път. Това се оказа достатъчно и словачката затвори сета при първата си възможност за това.Втората част бе изключително оспорвана и този път двете тенисистки бяха убедителни в сервис геймовете си. Първата възможност за пробив бе за Цибулкова в седмия гейм, тя не се възползва от нея, но веднага стигна до втора и така поведе с 4:3.При 5:4 словачката сервираше за мача, а решаващият гейм мина през куп обрати. Първо Цибулкова пропиля два мачбола, след което трябваше да отразява и възможност за пробив на германката. Кербер отрази още един мачбол и на свой ред пропусна да пробие за втори път. При четвъртия си сетбол Цибулкова обаче бе безкомпромисна и сложи край на двубоя.


description: След германеца завършиха Макс Верстапен от "Ред бул" и съотборника му в "Мерцедес" и основен съперник за титлата Люис Хамилтън.

title: Розберг направи огромна крачка към титлата с победа на "Сузука"

maintext:
Розберг поведе с 33 точки пред Хамилтън
Пилотът на "Мерцедес" Нико Розберг направи огромна крачка към титлата във Формула 1, след като спечели Гран при на Япония и увеличи аванса си пред своя съотборник Люис Хамилтън.
Световният шампион имаше още един тежък състезателен ден и успя да се добере само до трето място.
Розберг спечели трета победа в последните четири старта и общо девета през сезона. Той събра 313 точки и четири кръга преди края има преднина от 33 пред Хамилтън. Дори англичанинът да спечели всички останали състезания, германецът ще бъде шампион с четири втори места.
Качването на подиума на двамата претенденти за генералното класиране донесе трета поредна титла за "Мерцедес" при конструкторите. Тимът събра 553 точки и вече е недостижим за втория "Ред бул", който има 359 точки и аванс от 46 в битката с "Ферари".
Розберг направи перфектен старт от полпозишън и с безгрешно каране не изпусна първата позиция до края. Хамилтън потегли лошо, срина се до осмото място и това унищожи шансовете му за победа.
Двамата влязоха в бокса за смяна на гуми почти едновременно, а работата на "Мерцедес" се оказа по-добра и Хамилтън поведе пред четирикратния шампион.
В края британският пилот успя да притисне и Макс Верстапен за втората позиция. Световният шампион беше много близо до успешна атака в 51-ата обиколка, когато се залепи за задното крило на болида на холандския тинейджър.
Германският пилот постигна девета победа за сезона
Световният шампион все пак успя да навакса доста позиции и да се добере до подиума. Около 30-ата обиколка той вече беше четвърти и преследваше Себастиан Фетел от "Ферари".Двамата влязоха в бокса за смяна на гуми почти едновременно, а работата на "Мерцедес" се оказа по-добра и Хамилтън поведе пред четирикратния шампион.В края британският пилот успя да притисне и Макс Верстапен за втората позиция. Световният шампион беше много близо до успешна атака в 51-ата обиколка, когато се залепи за задното крило на болида на холандския тинейджър.
Пилотът на "Ред бул" обаче го блокира отлично в първия завой и англичанинът влезе в сейфти зоната. След края на състезанието 19-годишният пилот защити маневрата си.
"Видях, че Люис прави опит за изпреварване и имах само една опция пред себе си - защита. Всичко премина добре и се радвам, че стигнах до втората позиция", коментира Верстапен.
Фетел завърши четвърти, следван от своя съотборник Кими Райконен. Даниел Рикардо с "Ред бул" допълни първата шестица, а след него завършиха пилотите на "Форс Индия" Серхио Перес и Нико Хюлкенберг.
В топ 10 влязоха и двата болида на "Уилямс". Фелипе Маса е девети, а Валтери Ботас - десети.


title: Словакия прати 25 полицаи да охраняват границата на България с Турция

maintext:
Старт на новата агенция на ЕС "Европейска гранична и брегова охрана" на ГКПП "Капитан Андреево".
Фотограф: Георги Кожухаров
Словакия изпрати 25 полицаи в България за охрана на границата ѝ с Турция като част от усилията за справяне с мигрантската криза, съобщи официалната словашка информационна агенция ТАСР.Полицаите ще са в България най-малко един месец, а след това ще бъдат заменени от свои колеги.Това е първото участие на Словакия в Европейската гранична и брегова охрана (ЕГБО), която заменя граничната агенция на ЕС Фронтекс . По думите на еврокомисаря по миграцията Димитрис Аврамополус"Много се радвам, че можем да допринесем за тази мисия с този значителен брой. Цялата мисия е малко над 200 полицаи, от които 25 са от Словакия", заяви вътрешният министър Роберт Калиняк.Освен това Словакия е изпратила над 300 полицаи в Македония, Унгария и Словения миналата година.Миграционният поток през Турция, Гърция и Македония е спаднал и най-големият натиск сега започва да се усеща в България. Затова Европейската гранична и брегова охрана реагира в тази точка, обясни словашкият вътрешен министър.


description: Федерацията на здравните работници "Санитас", която организира протеста, съобщи, че в стачката участват над 82 хиляди лекари и здравни работници в цялата страна. На работните си места остава една трета от персонала, за да продължи да оказва неотложна медицинска помощ.

maintext:
Снимката е архивна.
В румънските болници днес започна безсрочна обща стачка с искания за по-добро заплащане и по-добри условия на работа, съобщи БТА, като цитира агенция "Аджерпрес".Федерацията на здравните работници "Санитас", която организира протеста, съобщи, че в стачката участват над 82 хиляди лекари и здравни работници в цялата страна. На работните си места остава една трета от персонала, за да продължи да оказва неотложна медицинска помощ, съобщи заместник-председателят на федерацията Мариус Сепи."Санитас" представлява интересите на около 100 хиляди здравни работници в Румъния. Те протестират срещу ниските си заплати и недобрите условия на работа. Преговорите с правителството до момента не са дали резултати.Сепи каза, че ако исканията на протестиращите не бъдат приети на пленарното заседание на парламента утре, стачкуващите ще започнат протести пред законодателния орган. Днешната стачка е последният етап от различни акции на протеста на "Санитас", които се провеждат от септември пред министерствата на труда, на финансите и на здравеопазването.


title: На брега на Червено море

maintext:
1/5 снимки в галерията Червено ли е Червено море? Май не е. И като изключим политическите сътресения в района му, то е доста гостоприемно...
На снимката:
Брегът около Шарм ел-Шейх.
Фотограф: Депутат 241


description: Всеки ден в интернет се публикуват хиляди прекрасни снимки. Това обаче ме кара да се замисля какво е значението на красотата, какви са нейните стойност и послание.

title: Ървин Олаф, фотограф: Новите технологии ме връщат към традицията

maintext:
Ървин Олаф
Фотограф: Анелия Николова
Фотография от 'Четири Серии"на Ървин Олаф
Фотограф: Анелия Николова
"комерсиален воайор", "модерен демон", Ървин Олаф е авангардист и един от най-значимите съвременни холандски визуални артисти. Работил е за изданията Vogue и "Ню Йорк Таймс", както и по реклами на световноизвестни марки от модния бранш.
Фотография от 'Четири Серии"на Ървин Олаф
Фотограф: Анелия Николова
Холандският фотограф Ървин Олаф работи по заснемането на пълнометражен филм за единствената истинска любов на Джакомо Казанова. Това съобщи самият той днес по време на пресконференция за закриването на изложбата си "Четири серии" в "Национална галерия - Двореца". Известният майстор на обектива е и специален гост на награждаването на журналистическия конкурс "Мтел Медиа мастърс", който ще се състои тази вечер.Изложбата "Четири серии" включва проектите му "Мъка", "Черни", "Здрач" и "Изгрев", които предават състоянията на страдание и болка, тъмните и светлите страни на човешката психика. Тя е част от програмата на фестивала "Фотофрабрика".Наричан от критикатаФотографиите на Олаф представят страданието на фона на изключителен лукс. Образите във "Четири серии" излъчват пълна безнадежност, дълбока скръб на фона на красиви мебели с детайлни орнаменти. Олаф признава, че това изгражда един ироничен образ, които засилва емоциите, които създават фотографиите. По думите му светът е достигнал етап, в които страданието е по-травмиращо, ако е в луксозна обстановка."Планирам филмът да излезе през 2019 г., когато ще бъда на 60 години", каза Олаф.Продукцията ще бъде базирана на книгата "Един прекрасен недостатък" от Артюр Жапен. Тя разказва за първата истинска любов на италианския авантюрист - Лусия. Книгата е вдъхновена от автобиографичните бележки на Казанова."Лусия е жена, в която Казанова признава, че е бил истински влюбен, но тя изчезва от живота му изведнъж. Според този роман това е, защото лицето й е било обезобразено от шарка", разказа Олаф, като допълни, че новите търсения в творчеството му са насочени към физическите дефекти."Днес съм различен, през 90-те, когато бях по-млад, все още търсех своята идентичност. Тогава моите творби изразяваха послание, което исках да внуша на хората. Когато човек е млад, смята, че неговите мисли са 100% верни. С годините помъдрях, станах по-смирен. Когато човек стане на 40-45 г., наистина започва да се замисля. Сега съм на 57 и в работата си търся диалога", каза холандецът пред журналисти.Той не е от фотографите, изоставили аналоговите фотоапарати за дигитални. Започва да снима дигитално през 2007 г., но днес отново е възстановил тъмната си стаичка за проявяване на снимки. Все пак според него дигитализирането на фотографията е променило композициите по позитивен начин."На мен обаче това ми повлия малко по-различно и се върнах обратно към традицията. Връщам се в онези времена, когато в тъмнината постепенно виждаш образа от снимката, който се проявява. В известен смисъл се чувстваш като изобретател", обясни визуалният артист.Ървин Олаф сподели, че лесният достъп до фотографията е променил представите за красиво. Според него всеки ден в интернет се публикуват хиляди прекрасни снимки. В съзнанието на Олаф обаче това повдига въпроси като какво е значението на красотата и какви са нейната стойност и послание. Самият той няма отговор на тези въпроси, но призова "всеки студент по фотография да преосмисли какво иска да покаже със своята представа за красотата".


description: Хусейн Гюлен и Бушра Гюлен са обвинени и за използване на програмата Байлок (Bylock) за шифроване на данни и разследване на терористична организация.

title: В Турция са арестувани племеник и племенница на Фетхуллах Гюлен

maintext: Властите в Турция са задържали вчера племенник и племенница на ислямския проповедник Фетхуллах Гюлен. Това е станало в рамките на разследването на дейността на терористичната организация на фетхулахистите (ФЕТО), съобщи вестник "Хюриет", цитиран от БТА.Хусейн Гюлен и Бушра Гюлен са обвинени и за използване на програмата Байлок (Bylock) за шифроване на данни. Според турското разузнаване тази програма е била използвана от превратаджиите при опита за метеж в нощта на 16 юли. По-рано турските власти задържаха брата на Гюлен - Кутбетин Гюлен и племенницата му Емине.


title: Ивайло Петев дебютира в Шампионската лига с "Динамо" днес

maintext:
Петев се отказа селекционерския пост на България, за да поеме хърватския гранд
Програма на мачовете днес:
Група Е
21.45 "Байер" (Леверкузен) - "Тотнъм"
21.45 ЦСКА (Москва) - "Монако"
Група F
21.45 "Реал" (Мадрид) - "Легия" (Варшава)
21.45 "Спортинг" - "Борусия" (Дортмунд)
Група G
21.45 "Лестър" - "Копенхаген"
21.45 "Брюж" - "Порто"
Група H
21.45 "Лион" - "Ювентус"
21.45 "Динамо" (Загреб) - "Севиля"
Българският специалист Ивайло Петев ще направи дебюта си в Шампионската лига начело на "Динамо" (Загреб) днес.Петев, който се отказа от селекционерския пост на България, за да поеме хърватския гранд, вече изведе тима за първи път, но в местното първенство. "Динамо" победи с минималното 1:0 "Славен" като гост.Днешната задача на хърватите ще е доста по-трудна, тъй като те посрещат в двубой от група Н победителят в Лига Европа от последните три години "Севиля".До момента "Динамо" няма спечелена точка и не е отбелязвал гол, след като загуби с 0:3 от "Лион" и с 0:4 от италианския шампион "Ювентус"."Разбира се, това е начинът за излизане от кризата. Няма друга формула, освен победите. Мисля, че използвахме този момент по най-правилния начин, но все още имаме много работа за вършене. Ще се постарая да направя всичко необходимо, за да изглеждаме по-добре. Ако ни се отдаде възможност, ще се опитаме да вземем нещо от противника. Ще се борим и ако можем, ще изненадаме "Севиля", заяви Петев преди дебюта си в Шампионската лига.В другите по-интересни сблъсъци тази вече шампионът на Англия "Лестър" ще се опита да продължи перфектния си ход в турнира в домакинството си на "Копенхаген", докато защитаващият титлата си "Реал" (Мадрид) посреща "Легия" (Варшава).


description: Това е най-високата станция на Балканския полуостров и дава информация, важна и за международния обмен. От Института по метеорология при БАН казаха снощи пред БНТ, че станцията не е закрита, а работата ѝ е спряна само до пролетта поради липса на квалифициран персонал, който да я обслужва.

title: Метеоролози са против решението за затваряне на станцията на Мусала

maintext:
Фотограф: Видка Атанасова
Метеорологичната станция на връх Мусала спря работа без ясна причина. Преди два дни са прекратени измерванията, но част от служителите отказват да напуснат.
Новината предизвика гневни реакции в социалните мрежи, някои прозряха опит за умишлено затваряне на станцията заради факта, че директорът на Института по метеорология Христомир Брънзов има бизнес с автоматични метеостанции, отбелязва БНТ. Проверка в търговския регистър потвърждава това. Този паралелен бизнес поражда съмнение за конфликт на интереси.
Брънзов е по работа в чужбина и не беше намерен от БНТ за коментар, а според
От 2 октомври 1932 година досега без прекъсване метеоролози провеждат в станцията на Мусала наблюдения на времето. Решението за спирането й се оказа изненадващо за работещите в нея, защото дори по времето на Втората световна война това не се е случвало.
Годишната издръжка на обекта е 50 хил. лв., но това не е причина за затварянето на станцията, а липсата на персонал. От нужните петима служители на работа остават едва трима заради смъртта на един от тях и предстоящо напускане на друг. За неговото свободно място от института обявяват конкурс още през август. На него са се явили трима кандидати, един от тях е назначен. Така на практика остава незаето само едно работно място.
Според ръководството на метеорологичния институт мястото е опасно за работа на начинаещи специалисти, затова те ще се обучават напролет. Началникът на
Това е най-високата станция на Балканския полуостров и дава информация, важна и за международния обмен. От Института по метеорология при БАН казаха снощи пред БНТ, че станцията не е закрита , а работата ѝ е спряна само до пролетта поради липса на квалифициран персонал, който да я обслужва.директора на департамент "Прогнози и информационно обслужване" на института проф. Христо Георгиев няма връзка между бизнеса на Брънзов и затварянето на станцията.Проверка в регистъра на обществените поръчки на сайта "Биволъ" показва, че консорциумът МСЕ – Метеорологични Ситеми и Екипировка , където двете фирми са партньори, е спечелил обществени поръчки от държавни предприятия за близо 650 хил. лв. Това включва доставка и поддръжка на оборудване за автоматичните метеостанции на АЕЦ Козлодуй, ТЕЦ Марица изток 2 и несбъднатата АЕЦ Белене. Христомир Брънзов е управител на консорциума.От ръководството уверяват, че през април работата на станцията ще бъде възстановена. Метеоролози обаче се опасяват, че тогава уредите няма да са годни за експлоатация.В разговора по телефона се включи и метеорологът Красимир Стоев от Националния институт по метеорология и хидрология (НИМХ). Той каза, че ще има проблеми в числените модели след спирането на станцията на връх Мусала. Стоев увери, че прогнози ще продължат да се правят, но грешките ще нарастват. Според него станцията трябва да продължи да работи докато не се осигури друг начин на измервания на върха.Проф. Георгиев коментира, че неточностите в прогнозата не са дължат на липса на данни на определено място. Според него проблемът е, че процесите са много сложни. Той не смята, че затварянето ще се отрази на прогнозата за времето.учебния център в Планинската спасителна служба Емил Нешев потвърди, че е опасно да се работи на Мусала. По думите му служители трябва да минат обучение в БАН и в ПСС.


title: Григор Димитров запази 18-ото си място в световната ранглиста

maintext:
Българинът се готви за участието си в Базел
Според треньора му Даниел Валверду реална краткосрочна цел е това да се случи през 2017 г . "Казах на Григор, че до края на годината целта ни е да създадем правилни навици и да изградим една солидна основа за следващата година, когато ще натиснем здраво."
В челото на световната ранглиста промени няма. Новак Джокович е пръв, следван от Анди Мъри и Стан Вавринка. След Димитров ще играе с Жил Симон от Люксембург във вторник в турнира в Базел. Двамата имат по две победи в досегашните мачове помежду си.В челото на световната ранглиста промени няма. Новак Джокович е пръв, следван от Анди Мъри и Стан Вавринка. След триумфа си в Стокхолм Дел Потро скочи с 21 места и вече е 42-и в света.
Българският тенисист Григор Димитров запази позицията си в световната ранглиста на АТП. Той остава 18-и, като има 2035 точки.Миналата седмица българинът участва в турнира в Стокхолм, където стигна до полуфиналите. Там отстъпи в два сета срещу Хуан Мартин дел Потро , който впоследствие стана шампион.Димитров няколко пъти заяви, че се стреми към завръщане в челната десетка.


description: Прожекциите могат да бъдат гледани от 19 ч. всяка вечер до 15 октомври, а гласуването е чрез есемес и на сайта на Festival of Lights. Произведението им за конкурса в Берлин е под номер 7.

title: Български артисти отново се състезават на фестивала на светлината в Берлин

maintext:
Кадри от прожекцията на MP Studio
[MP Studio]
Произведението им за конкурса в Берлин е под номер 7.
Около 2 млн. берлинчани и туристи стават свидетели на зрелищните спектакли върху емблематични сгради като Берлинската катедрала, Бранденбургската врата и небостъргачите на Потсдамер плац, по изчисления на организаторите.
MP Studio е избрано за конкурса сред 200 други кандидати. К
улата и ограничението във времето бяха голямо предизвикателство, защото е
много е трудно да разкажеш история и да развиеш завладяваща концепция само за 60 секунди. Освен това кулата е с конусовидна форма, което води до отграничение на формите, които можем да използваме", разказа пред "Дневник" Мартин Димитров от фирмата.
Тя е автор на първата триизмерна прожекция върху сграда у нас - на Народния театър преди време, но от тогава работят предимно в чужбина. Правили са прожекции за най-различни места и държави, включително за оперeта под патронажа на емира на Кувейт и в пещера в Белгия, където са една от основните фирми, изпълняващи поръчки в жанра.
Българската компания за 3D мапинг MP Studio отново се състезава на Фестивала на светлината в Берлин, където миналата година взе наградата на публиката. Студиото е сред десетте, избрани да прожектират свои произведения върху емблематичната телевизионна кула на "Александерплац". Прожекциите могат да бъдат гледани от 19 ч. до 24 ч. всяка вечер до 15 октомври, а гласуването е чрез есемес и на сайта на Festival of Lights Триизмерният компонент на прожекциите идва от заиграването с особеностите на сградите и повърхностите, за които се създава движещ се образ, като той може да създаде допълнителна илюзия за дълбочина и пространство.


description: "Дневник" представя избрани цитати от приложението на вестник "Труд" - "Зодиак", три страници от които са посветени на кандидата за президент на ГЕРБ Цецка Цачева.

title: Чудеса от медиите: Цецка Цачева - родена за майка на нацията

maintext:
Фотограф: Надежда Чипева
В рубриката "Чудеса от медиите" редакцията публикува извадки от текстове в печатни и електронни издания без намеса и без коментар."Дневник" представя избрани цитати от приложението на вестник "Труд" - "Зодиак", три страници от което са посветени на кандидата за президент на ГЕРБ Цецка Цачева. Публикацията, озаглавена "Цецка Цачева – родена за майка на нацията" разказва за качествата на Цачева според хороскопа й, разтълкуван от неназовани в статията астролози:Първата жена, председател на Народното събрание, е родена под подвижния знак Близнаци. Слънцето й се намира там и показва качествата й на адаптивност. Връзката между Юпитер и Венера пък сочи добър социален и финансов статут. Напрегнатият аспект между Марс и Сатурн отрежда ръководна позиция и човек с много високи изисквания, понякога непосилни за другите.Кандидатът на ГЕРБ е работохолик, строг и взискателен в работата, заради което е подходящ за отговорната мисия, за която е избрана.Роден лидер, приемащ властта сериозно и с лекота. Такава е Цецка Цачева според наталната й карта, която дава личния хороскоп на кандидат-президента на ГЕРБ, тълкуваха пред "Зодиак" астролози. Звездите разкриват, че тя има големи шансове срещу основния опонент от левицата – ген. Румен Радев и неслучайно е била посочена от премиера Бойко Борисов като "майка на нацията"Според астролозите предстоят тежки избори, в които политическите игри ще бъдат на преден план. Така на 6 ноември, когато ще избираме кой да заеме поста на Росен Плевнелиев, събитията ще бъдат повече от напрегнати заради разположението на планетите. Затова и от управляващата партия дълго криеха кандидата си и избираха кога точно да обявят името му, за да прескочат ретроградния Меркурий и затъмненията през последния месец.В тази ситуация Цецка Цачева ще трябва да впрегне цялото си умение за бърза и точна оценка на събитията.Според звездите председателят на парламента има яростен темперамент и бързо може да смачкате нечий фасон.Плутон в Лъв разкрива, че Цачева притежава самоувереност и силно чувство за власт. Тя има потенциал да работи за интересите на народа.В родното село на Цецка Цачева още в началото на лятото подозираха, че тя може да заема президентския пост. От месеци в Драгана най-обсъжданата тема е издигането на тяхното момиче до върховете на властта.Пред "Зодиак" местните хора признаха, че не виждат често председателят на парламента да си идва. Разчитат обаче на нея за бъдещето на селото. И сега обаче кметът не смее да я притесни, за да обсъди с нея наболелите проблеми на местните, но се надява да може да стигне до нея, когато евентуално тя спечели изборите.Освен вродените й лидерски качества кандидат-президентът на ГЕРБ има и друга, нежна страна. Оказва се, че според хороскопа Цецка Цачева обича музиката, изкуствата, разкоша, но най-вече децата и семейството. Луната в Лъв издава, че тя раздава щедро обич и разчита на силната личност на майка си.


description: Превод на Валери ПетровЛинк към видео: https://www.youtube.com/watch?v=-rQxI3-xSeg

title: Дъгата на Джани Родари

maintext:
Дъгата прилича на мост над земята,окичен с байрачета от седем цвята. Слънцето, златното, по нея минава,всичко от нея по-весело става.Синьо и жълто, червено, зеленоСамо едно й е зле наредено.И то е това, че тя иде след буря,която огради и къщи разтуря.
Фотограф: Депутат 241


title: Григор Димитров се цели в завръщане в топ 10 до края на годината

maintext:
В момента Димитров заема 18-ото място в световната ранглиста - на около 1300 точки от десетия Доминик Тийм
"Не искам да мисля за следващия сезон, а да си поставям краткосрочни цели. Ако играя силно, мога да се върна в топ 10 до края на годината и да бъда в добра изходна позиция за догодина. Но съм много далеч от това, което искам да постигна", каза още Димитров.
Григор Димитров се надява да се завърне в топ 10 на световната ранглиста до края на годината.Българският тенисист вярва, че има шансове да го направи, ако продължи възходящата линия на развитие от последните два месеца."С всяка следваща седмица и всеки следващ турнир подобрявам играта си. Сега най-важното е да продължа да работя. Записах няколко добри победи, за пръв път победих Рафа Надал. Стъпка по стъпка напредвам и мисля, че е напълно постижимо до края на годината да вляза в топ 10", каза Димитров в интервю за китайската телевизия CCTV.Димитров приключи вчера участието си на мастърса в Шанхай след загуба от канадеца Вашек Поспишил. Това беше трети турнир за българина от китайското турне. Той игра полуфинал в Чънду (АТП 250) и финал в Токио (АТП 500).Той заяви, че е щастлив да бъда най-успешният български тенисист. "Гордея се, че съм българин. Винаги съм го казвал. В момента тенисът в България се развива, много деца започват да играят и се надявам, че в бъдеще ще става още по-добре", завърши Димитров.


description: Наставникът на "Левски" Люпко Петрович заяви, че сега пред тима предстои най-трудното - да удържи първото място в класирането.

title: Люпко Петрович обеща на феновете голям мач и победа над ЦСКА

maintext:
Сърбинът е уверен в доброто представяне на своите играчи
[LAP.bg]
Наставникът на "Левски" Люпко Петрович заяви, че сега пред тима предстои най-трудното - да удържи първото място в класирането, което минава през победа над ЦСКА.Сръбският специалист обеща на феновете мач и край на неприятната серия срещу отбори с името ЦСКА. Преди дербито в събота, клубът от "Герена" е в серия от шест шампионатни загуби, макар и срещу оригиналния армейски клуб, който вече е в несъстоятелност."Водим тренировките, анализираме какво и къде трябва да се подобри, и мисля, че досега успяваме да се справим добре. Но сега тепърва започва по-тежкото – дадохме на левскарите в България надежда, дадохме им вяра относно техния любим "Левски". Но сега идва опасността, ако не продължим по същия възходящ път", заяви Петрович в интервю пред "Диема спорт"."Сега трябва да работим още по-сериозно и ние, и футболистите, а те трябва да са наясно и да знаят как и защо сме стигнали до тази първа позиция, на която сме в момента. Защото сега ни предстои по-трудното – да я задържим и да продължим да печелим следващите си мачове.""Ясно е, че в едно дерби не може да има фаворит. Успех в едно такова дерби ще има отборът, който влезе с по-добра нагласа в него, който желае повече победата и има повече късмет. Мисля, че "Левски" ще изиграе един голям мач и ще прекъсне негативната серия от шест поредни загуби от ЦСКА", завърши сърбинът.


title: Имаме запас от отлични кандидатури за еврокомисар, обяви Томислав Дончев

maintext:
Фотограф: Георги Кожухаров
Тя е комисар по хуманитарна помощ и заместник-председател по бюджет и човешки ресурси.
Според вицепремиера Томислав Дончев управляващите имат достатъчен запас от отлични кандидатури за един от най-важните портфейли в ЕК. Коментарът му е по повод решението на българския еврокомисар Кристалина Георгиева да напусне поста в полза на такъв в Световната банка.Дончев каза пред журналисти в Министерския съвет, цитиран от БТА, че България трябва да излъчи такъв кандидат, който да е достоен за изискванията на "това портфолио", като стремежът е да се запази същото, а защо не и заместник-председателското място.В отговор на въпрос дали номинацията ще е на жена, Дончев посочи, че "не бива да влизаме в опасност да нарушим джендър-баланса в ЕК", но по думите му това е номинация, която тепърва ще се обсъжда от правителството.Томислав Дончев посочи, че прочитът на новината за Кристалина Георгиева не трябва да е "оставка", а новината е, че тя заема изключително висок пост в Световната банка, което безспорно е силно персонално нейно постижение, но и постижение за България, защото имаме още един българин в ръководството на световна организация.В отговор на въпрос кога е разбрал за решението на Кристалина Георгиева, Дончев каза, че е разбрал "преди малко", а на питане дали е изненадан, той отговори, че човек спира да се изненадва, когато остарее. "Без коментар" беше отговорът на Дончев на въпрос дали правителството е знаело за решението на Георгиева.


description: Сега се получава положението многократно събиране на данни за еднократна употреба, вместо информацията да е централизирана и гражданите само да бъдат уведомявани, когато една администрация дава достъп до тях на друга, посочи Росен Желязков, председателят на ДАЕУ.

title: "Трябва ли да електронизираме бюрокрацията" и още въпроси пред новата Агенция за електронно управление

maintext:
Росен Желязков, архив
Фотограф: Анелия Николова
България не изостава много в осигуряването на електронни услуги от средното ниво на ЕС, но проблемът е в целия облик на "нормативната джунгла" на администрацията у нас, се разбра от презентацията на Желязков. Според представените от него данни,
, които могат да се ползват и по електронен път, при 80% средно за Европейския съюз, но тук активните нормативни актове са впечатляващ брой - над 3300. Две трети от тях обаче са свързани с централните администрации.
Сега се получава положението
, вместо информацията да е централизирана и гражданите само да бъдат уведомявани, когато една администрация дава достъп до тях на друга, посочи Росен Желязков.
Той постави осем приоритета пред новата агенция, сред които поставяне на фокус върху потребителите на административните услуги, въвеждане на притнципа на еднократно събиране на дании и обединяване на процедури (например за закупуване/внасяне/регистриране/плащане на данък за автомобил). Агенцията ще предложи система и ще следи провеждането на електронни обществени поръчки, също и нова система, която да замени сегашния електронен подпис.
През периода 2016-2017 г. ДА "Електронно управление" иска да надгради съществуващите регистри, така че да имат онлайн интерфейси и да отговарят на съвременните изисквания за поемане на пиково натоварване, което повечето в момента не успяват, също и да осигуряват максимална защита на личните данни, обясни Желязков.
Първо се предвижда надграждане на ключовите първичните регистри като системите на ЕСГРАОН, адресния регистър, търговския регистър, задено с другите, които ще бъдат консолидирани - имотния и кадастъра, регистрацията на моторни превозни средства и базовите системи на НАП и агенция "Митници", изброи председателят на ДАЕУ.
на година
Услуги ли са електронните услуги, които се предлагат в България или са тежест за гражданите и бизнеса? Трябва ли да електпронизираме бюрокрацията, дори когато от това няма смисъл? Да опитаме ли да построим мостове между администрациите, или да търсим друо решение? Тези риторични въпроси зададе председателят на новоучредената държавна агенция "Електронно управление" (ДАЕУ) Росен Желязков при представянето на стратегията за работата и целите й днес.В отговор на собствените си въпроси той даде пример за административна процедура, за която била изградена и интегрирана система за около 3 млн. лева, но за две години, откакто е на разположение, е ползвана един единствен път.Втората част от плана за развитието на Агенцията и дейността й е до 2020 г., като се предвижда до тогава да има 480 нови приоритетно електронизирани услуги. Заедно с другите усилия, Желазков прогнозира, че ще се постигне над 1 млрд. лева спестявания от административни разходиза държавата и за гражданите.Агенцията ще се издържа по Опративна програма "Добро управление" и до края на 2017 г. по всички приоритетни проекти може да вземе. За целия период са на разположение общо близо 336 млн. евро. На Желязков му предстои да сформира екипа си и да започне дейността на агенцията. Прогнозира, че това ще стане още в края на месеца.


description: Два дена преди Хелоуин се проведе ежегодният Готик фестивал в София. Разликата е, че готик хората не се обличат в тъмни дрехи и с тежък грим по лицата само веднъж в годината.

title: Глътка мрак в центъра на София

maintext: Два дена преди Хелоуин се проведе ежегодният Готик фестивал в София. Разликата е, че готик хората не се обличат в тъмни дрехи и с тежък грим по лицата само на Хелоуин. През деня по-голямата част от тях са компютърни специалисти, дизайнери и хора на изкуството, но често вечер се отдават на страстта си към мрака, романтиката на пастелните цветове и алтернативната музика.Фотограф:


description: Водещата българска двойка в бадминтона загуби с 20:22, 15:21 срещу индонезийките Кришинда Махесвари и Грейша Поли.

title: Сестри Стоеви отпаднаха от силния турнир в Дания

maintext:
Българките загубиха в два гейма срещу Кришинда Махесвари и Грейша Поли от Индонезия
[БОК]
с 21:17, 17:21, 16:21 от австралийките
Бадминтонистките Габриела и Стефани Стоеви отпаднаха в четвъртфиналите от суперсериите в Одензе, Дания. Водещата българска двойка загуби с 20:22, 15:21 срещу индонезийките Кришинда Махесвари и Грейша Поли.Сестри Стоеви започнаха силно и поведоха с 6:3, но с две серии от съответно четири и три точки съперничките обърнаха развоя на гейма.Българките отговориха в заключителната част на гейма и изравниха за 16:16 след три поредни спечелени разигравания. В края индонезийките съумяха да стигнат до 22:20.Във втория гейм резултатът беше равен при 5:5, но Махесвари и Поли дръпнаха с две-три точки. След 12:10 те направиха пет поредни успешни разигравания и това се оказа решаващо.Преди седмица Стоеви играха във финала на турнира в Холандия , но загубихаСетаня Мапаса и Гроня Самървил.


description: Методиката за отчитане на резултатите от президентските избори вероятно не е обсъдена на правна комисия.

title: Среднощни бъркотии в парламента са довели до казуса с "Не подкрепям никого"

maintext:
Данаил Кирилов, депутат от ГЕРБ и председател на правната комисия
Фотограф: Надежда Чипева
Парламентът решава окончателно вотът "Не подкрепям никого" в бюлетината да бъде действителен глас , но да не се отчита при определяне на резултатите на изборите, след среднощни заседания на правна комисия и в пленарна зала, след прослушване на магнетофонни ленти и след доклади по промените в Изборния кодекс, приети вероятно на подпис. Това се разбира от разкази на депутати, на експерти от правна комисия и на представители на неправителствени организации, с които "Дневник" разговаря, както и от стенограмите от заседанията.Предложението за вот "Не подкрепям никого" е лансирано от шефа на правната комисия в парламента Данаил Кирилов (ГЕРБ) на 19 април т.г., става ясно от стенограмата на заседанието на комисията. Той го аргументира с въвеждането на задължителното гласуване у нас, заради което хората трябва да имат право и на такъв отговор. Днес в парламента Кирилов обясни, че идеята е на неправителствени организации.На заседанието на правна комисия на 19 април Кирилов предлага текстове, с които опцията "Не подкрепям никого" да бъде включена в бюлетините за различните видове избори. Според експерти от правна комисия приемането на тези текстове в Изборния кодекс значи, че тези гласове се включват и в отчитането на резултатите. Малко по-късно, когато заседанието се води от Десислава Атанасова (ГЕРБ), депутатът от Реформаторския блок Димитър Делчев предлага вотът "Не подкрепям никого" да не се брои при определяне на 4-процентната бариера за влизане на партии в Народното събрание, т.е. да не се зачита на парламентарни избори. Мотивът му е да не се ощетяват малките партии.След като се връща на заседанието на правната комисия, Кирилов настоява да разбере какво точно се е случило в отсъствието му и тъй като стенограмата не е готова, прави почивка, за да прослуша записите от магнетофонната лента. Според експерти, присъставали също на заседанието, след като Кирилов е слушал записите, правната комисия прегласува неговите предложения, което значи, че вотът "Не подкрепям никого" остава в определянето на резултатите от всички видове избори.Според стенограмата и според присъстващи на заседанието дебатът е бил единствено за методиката за отчитане на резултата от парламентарния вот и никой не е обсъждал тази за избора на президент или на кметове. Заседанието е продължило повече от 10 часа.Казусът се повдига отново на заседанието на Народното събрание на 26 април, когато на второ четене трябва да се гласува методиката за определяне на резултатите от парламентарните избори. "Тъй като с всички промени, изгласувани досега, Народното събрание въведе нов, как да го кажа, нов институт в бюлетината, и това е квадратчето "Не гласувам за никого", нормално е ние да приемем всички разпоредби, касаещи това квадратче, така че да постигнем резултата, който това Народно събрание, законодателят, желае да постигне. И то е – да имаме възможност хората да изразят своя протестен вот, този вот да е действителен, но този вот да не се отразява на 4-процентната бариера, както е зададена по закон, така че в крайна сметка индиректно да покачи 4-процентната бариера на 5, 6, 7, 8 и 10%", обяснява Димитър Делчев в пленарна зала малко след полунощ.Заседанието е закрито, за да може сутринта правната комисия да прецезира текстовете.На сайта на парламента няма стенограма за заседание на правната комисия на 27 април. От разкази на депутати и на експерти става ясно, че има доклад, който е подписан и от Данаил Кирилов (ГЕРБ), и от Димитър Делчев (РБ). "Или е обсъдено, или е взет на подпис. Но това е легитимен доклад", обясниха пред "Дневник" експерти от правната комисия. Според тях няма резон при едните избори да се извадят гласовете "Не подкрепям никого", а на другите да се прибавят. Заради което методиките за отчитането на резултатите на всички избори са разписани по предложението на Делчев за парламентарните.В 19:25 часа на 27 април анблок и без дебати са приети общо четири методики, сред които и тази за определяне на резултатите на президентските избори. Според юристи тя е в разрез с конституцията, тъй кодексът определя гласовете "Не подкрепям никого" за действителни, но не ги брои при определянето на резултата, каквото изискване има в основния закон за действителните гласове. Това може да доведе до обжалване на избора на президент.Четирите методики са разписани в параграфи 149, 149а, 149б и 149в, които са прочетени в пленарната зала от докладчика Десислава Атанасова (ГЕРБ). Тя прочита, че те са по предложение на Димитър Делчев (РБ) и са подкрепени от комисията. Дебати и възражения няма. Текстовете са приети с 90 гласа "за", сред които и този на Делчев. В залата не са били 148 народни представители.След като днес премиерът Бойко Борисов се появи изненадващо в парламента и разпореди на депутатите от ГЕРБ да разгледат всички предложения за промени в Изборния кодекс, Народното събрание ще се събере извънредно в сряда. Едно от предложенията е на трима депутати от Реформаторския блок, които искат гласовете "Не подкрепям никого" да се броят при отчитане на резултата от президентските избори. Другите са за отпадане на ограниченията за изборните секции в чужбина.На въпрос на "Дневник" какво предстои, Данаил Кирилов обясни, че ще стане това, което е казал премиерът.


description: "Който не плаща осигуровки, да върви в България". Димитрис Цакирис, председател на Фонда за осигуряване на упражняващите свободни професии (ОАЕЕ) в Гърция

title: Цитат на деня: Който не плаща осигуровки, да върви в България

maintext:
Προκλητική δήλωση του προέδρου του ΟΑΕΕ: Όποιος δεν μπορεί να πάει στη Βουλγαρία https://t.co/5FjHaA27h5 pic.twitter.com/MeLYPsZXr2
— CNN Greece (@CNNgreece) October 18, 2016
"Който не плаща осигуровки, да върви в България."Това е заявил шефът на Фонда за осигуряване на упражняващите свободни професии (ОАЕЕ) в Гърция Димитрис Цакирис, цитиран от в. "Катимерини" и БТА.Той е допълнил, че който не може да си плаща осигуровките в съчетание с високите данъци, може да си хване семейството и да иде в България.Препоръката, направена по време на посещение в градовете Флорина и Верия, е породила гневни реакции от страна на осигуряващи се граждани, търговци и предприемачи.Пред медиите Цакирис казал, че изявлението му е изтълкувано погрешно, и уточни, че гърците не бива да търсят начини за избягване на данъци и осигурителни вноски, а да бъдат полезни за собствената си икономика.Цакирис казал още, че заради неплащане на осигурителни вноски в момента фондът покрива 50 на сто от нуждите за пенсии и че 11-те милиарда дългове към фонда не са създадени само през последните няколко години.


title: Нова наредба облекчава отчитането на общините за рециклирането

maintext:
Фотограф: Надежда Чипева
Нова наредба облекчава отчитането по изпълнение на целите за рециклиране и подготовка за повторна употреба на битовите отпадъци, както и за количеството на депонираните биоразградими отпадъци. Проектът е публикуван за обществено обсъждане на сайта на министерството, съобщават от ведомството. Наредбата обединява приетите през 2013 г. Наредба за третиране на биоотпадъците и Наредба за разделно събиране на биоотпадъците. Целта е да се отстранят възникналите при прилагането им проблеми, обясняват от МОСВ.От общините вече няма да се изисква предоставяне на отчетни доклади в МОСВ. Така се облекчават местните власти и регионалните сдружения, защото отпадат задълженията им за обобщаване на данни и изготвяне на доклади на общинско и регионално ниво, мотивират промените от екоминистерството. Изчисляването на изпълнението на целите ще се извършва от Изпълнителната агенция по околната среда (ИАОС).В новата наредба са регламентирани и задълженията към общините за прилагане на системи за разделно събиране и рециклиране на биоотпадъците. Разписани са основните критерии за третиране на биоотпадъците, включително изискванията за качество на компоста, ферментационния продукт, органичния почвен подобрител и стабилизираната органична фракция от механично-биологична третиране. Определени са условията, при които компостът и ферментационният продукт престават да бъдат отпадък и могат да бъдат пуснати свободно на пазара.


description: Паркиран на велоалея, и то как...

title: Велоалеите като паркинг зони

maintext:
Паркиран на велоалея, и то как!
Тази снимка е публикувана като част от съвместен проект между "Дневник" и приложението "Гражданите" за намаляване на нарушенията по пътищата.
Фотограф: Гражданите


title: Видео: Другите новини

maintext:
Уеб новините на БНТ вече са с нова концепция и име. Рубриката "Другите новини" замени "Новините в 100 секунди".
Димитровден носи зимата.
Автокрадците са на ти с новите технологии.Дрон извежда фотографията на следващо ниво.Изследват Мона Лиза в 8K резолюция."Бон Джоуви" с нов албум - "Тази къща не се продава".Какво искат жените?


title: Швеция взе трудна победа в Люксембург, Роналдо вкара четири

maintext:
Шведите събраха четири точки
Роналдо празнува след поредния си гол при 6:0 срещу Андора
Шведският национален отбор постигна минимална победа с 1:0 срещу Люксембург като гост. Единственото попадение отбеляза Микаел Лустиг в 58-ата минута.В другата среща от групата, в която е и България, Холандия се наложи с 4:1 срещу Беларус. Успехът прати "лалетата" начело с четири точки. С толкова са Франция и Швеция.Скандинавците имаха превъзходство в мача. Те отправиха 29 удара към вратата на съперника, а 12 от тях бяха точни.Въпреки това дълго резултатът се задържа 0:0. След близо час игра Маркус Берг подаде към Лустиг, който откри резултата със силен удар отблизо. В последните десетина минути Люксембург усложни задачата си да търси изравняване, след като Малге получи червен картон.В Холандия домакините постигнаха целта си, като спечелиха убедително. Куинси Промес вкара два гола през първата част. В 15-ата той се възползва от неразбирателство в защитата на съперника и от десетина метра вкара. Той беше точен за 2:0 в 31-ата, когато с удар от границата на наказателното поле прати топката във вратата.Беларус направи пропуски в края на първата част, но не вкара. Гостите успяха да намалят в 47-ата, когато Риос засече след подаване на Кориленко.Холандците играха добре и стигнаха до още два гола. Клаасен и Янсен вкараха, като попадението на Янсен беше много красиво. Нападателят на "Тотнъм" отбеляза с мощен удар в горния ъгъл на вратата на съперника.В друга квалификация Португалия нямаше трудности за 6:0 срещу Андора. Четири гола за европейските шампиони вкара Кристиано Роналдо, първият от които още във втората минута, а другите бяха дело на Кансело и Силва. Гостите завършиха с девет души.Изненада поднесе съставът на Фарьорските острови, спечелил с 2:0 срещу Латвия като гост.